polyglot-tagger/wikipedia-language-snippets-filtered huggingface dataset:
Мэдээллийн хэрэгслүүдийн харилцан нөхцөлдсөн нэгдмэл үйл ажиллагаа нь тэр давуу талыг оновчтой ашиглаж, сул талыг нөхөх замаар сэтгүүл зүйн үйл ажиллагаа жам ёсоор хэвийн явагдах онцлогтой юм.
Энэ асуудал өнөөдөр Европын холбооны орнуудын олон нийтийн санааг зовоож байгаа бөгөөд төр, засгийн зүгээс олон нийтийн телевизийг хөгжүүлэх, дэмжих талаар тодорхой алхмуудыг хийж байна.
Гэвч арилжааны телевизтэй хүссэн хүсээгүй өрсөлдөх шаардлагатай болсон олон нийтийн телевизийн компаниуд зар сурталчилгаа, арилжааны үйл ажиллагааны нууц хэлбэрийг түгээмэл ашиглах болсон юм.
Олон нийтийн байгууллага болох Хэвлэн нийтлэгчдийн холбоо, Ном сонирхогчдын нийгэмлэг, Сонины эрхлэгчдийн ассоциаци, сурталчилгааын ассоциаци зэрэг байгууллагууд ч янз бүрийн ажил хийж байна.
Энэхүү байгууллага, нийгэмлэг, холбоодын аль нь ч сонирхсон талуудын хооронд харилцаа холбоо тогтоох, шаардлагатай шийдвэрүүдийг боловсруулах, сэтгүүл зүйн болон түүний дэд бүтцийн нэгжүүдийн үйл ажиллагааг улам оновчтой болгох, уялдаа холбоог сайжруулахын төлөө үйл ажиллагаа явуулдаг.
Олон түмнийг нийтлэл, нэвтрүүлгийн тусламжтайгаар үнэн бодитой мэдээллээр шуурхай, тогтмол хангах зорилго бүхий тогтмол хэвлэл, радио, телевиз, мэдээллийн агентлаг, баримтат кино, цахим хэвлэл зэрэг мэдээллийн сувгийг олон нийтийн мэдээллийн хэрэгсэл гэж нэрлэдэг.
ОНМХ-ийн мэдээлэл нь үнэн бодитой, тогтмол, шуурхай, хүртээмжтэй, багтаамж сайтай, идэвхтэй, ашигтай, чиглэсэн зорилготой байх зэрэг шинжээрээ бусад бүх төрлийн мэдээллээс ялгардаг.
Орчин үед өрсөлдөөний нөхцөл байдал нарийн төвөгтэй, орчин үеийн мэдээллийн бизнес олон улсын шинжтэй болж байгаа нь цаашид медиа-концернууд хэгдэн нийлж, улам өргөжих хандлага ажиглагдаж байна.
Мэдээллийн хэрэгсэл бүр өөрийн гэсэн онцлог шинж, давуу талын ачаар мэдээллийн зах зээлд орон зайгаа эзэлж, байнгын хүлээн авагчаа бий болгодог, өрсөлдөх шинэ боломжийг эрж хайдаг, нийтлэл, нэвтрүүлгийг агуулга хэлбэр, ур чадвар, арга барилын хувьд үргэлж шинэчилж, хөгжүүлэн баяжуулж байдаг.
Хүн төрөлхтөн фашизмыг ялаад 65 жил боллоо.Тэртээ 65 жилийн өмнө 1945 оны нэгдүгээр сарын 27-нд Украйны нэгдүгээр фронтын дайчид "Үхлийн Фабрик" гэгдэж байсан нацистуудын хорих лагерьт нэвтэрч "Тамын хаалга"-ыг нээн мянга мянган хоригдлыг сулласан юм.
"Европын янз бүрийн орны сая таван зуун мянга орчим эрэгтэй эмэгтэй хүн, хүүхэд багачууд гээд ихэнх еврей хүмүүсийг гитлерчүүд устгасан энэ газар хүн төрөлхтний хувьд үеийн үед мөнхийн цөхөрлийн дуу хоолой,цаашдын сануулга болтугай" хэмээх энэ үгийг Освенцимийн хорих лагерийн Аушвиц-Биркенау-гийн хэсгийн үүдэнд хэд хэдэн хэлээр төмөр дээр сийлж байрлуулсан байдаг.
Дүнзэн дан барилга, шоронгийн хаалга уруу орсон төмөр, хайрга дэвссэн зам, өргөст тор, манааны шовгор энэ бүхэн нь тэртээ дөчөөд онд байсан чигээрээ хадгалагдан хоцорчээ.
Канадын Калгари хотын шарил хайлуулах том комбинатын дарга И.Лагас саяхан мэдэгдэхдээ, "1944 оны зун Освенцимд өдөртө 10-20 мянган хүнийг шатааж байсан гэдэг нь боломжгүй зүйл" гэжээ.
Освенцимийн дарга байсан Р.Гесс 1946 оны дөрөвдүгээр сард Нюрнбергийн шүүх хурал дээр үнэнээ хүлээж ярьсан чухал баримт бичиг үлдсэн бөгөөд шорогийн хийн зууханд шүршүүр зоож хүмүүсийг бөөнөөр нь оруулан хорт хийгээр угаартуулан хөнөөдөг байжээ.
1945 оны хоёрдугаар сараас гитлерчүүдийн яргаллыг мөрдөн шалгах тусгай комисс ажиллаж, хорих лагерийг нэгд нэгэнгүй шалгаж аврагдсан хоригдлуудын өчиг мэдүүлгийг авч, германчууд ухрахдаа дэлбэлсэн шатаах зуух, хийн өрөөнүүдийг үзэж, баримт бичгүүдийг судалжээ.
Энд 100 мянга хүртэл хүнийг хорьж, 1943 оны хавар хүнийг амьдаар нь шатаах зуух, цогцолборыг ашиглалтад оруулж, хийн зууханд хэдэн зуугаар нь түлхэн оруулж цааш харуулдаг байжээ.
Освенцимд одоо олон улсын Засгийн газрын бус төв ажиллаж, янз бүрийн нас, ажил мэргэжилтэй үндэстэн ястны төлөөлөгчид цуглаж дэлхийн хоёрдугаар дайны түүхийг судалдаг юм байна.
Хэрэв 1933 онд Германд юу болж байсныг хүн төрөлхтөн цаг тухайд нь анхааран үзэж, сэрэмжлүүлсэн бол дэлхийн хоёрдугаар дайн гарч, 80 сая хүн үхэж үрэгдэхгүй байсан.
Дасгалжуулагч Луис Фелипе Сколаригийн удирлаган дор Малуда 2008 оны есдүгээр сарын 16-нд Аваргуудын лигийн хэсгийн Францын Бордо багтай хийсэн тоглолт болон Лигийн цомын гуравдугаар тойргийн Портсмут багтай хийсэн тоглолтонд тус тус гоолдсоноор оны анхны гоолуудаа оруулсан бол лигийн анхны гоолоо Челсигийн Мидлсбро багийг 4-0 харьцаагаар хожиж явах үед оруулан 5-0 болгож байв.
Франц эрийн оруулсан хоёр дахь удаагийн шийдвэрлэх гоол нь Сент-Жеймс Парк цэнгэлдэх хүрээлэнд Ньюкасл багийн хаалганд Фрэнк Лампардын дамжуулалтаар оруулсан бөмбөг байлаа.
Тавдугаар сарын 2-нд «Стэмфорд Бриж» цэнгэлдэхдээ Челсигийнхний Фулхэм багийг 3-1 харьцаагаар бут ниргэсэн тоглолтонд гоолдсон бол тавдугаар сарын 6-нд болсон Аваргуудын лигийн хагас шигшээн Барселона багтай хийсэн тоглолтонд шүүгч Малуда дээр гаргасан алдаанд торгуулийн цохилт заагаагүй зэрэг эргэлзээтэй шийдвэрүүд гаргасан юм.
Арсенал багийг талбай дээр нь 4-1 харьцаагаар буулган авсан «Цэнхэрүүдийн» түүхэн тоглолтонд тэрээр багийн дөрөв дэх гоолыг оруулсахын хамт өөрийнхөө Премьер лигийн 50 дахь тоглолтоо хийв.
Наймдугаар сарын 18-нд Ливерпүүл багтай хийсэн Премьер лигийн тоглолтонд Малуда шүүгчийн эргэлзээтэй шийдвэрээр торгуулийн цохилтыг багтаа авчран Фрэнк Лампард амжилттай гүйцэтгэн тооны харьцааг тэнцүүлэн тоглолт өндөрлөсөний дараа нь шүүгчийн шийдвэрийн талаар асуудал үүсч байсан түүх бий.
Малуда Аваргуудын лиг дэх анхны гоолоо Германы Шальке 04 багтай хийсэн тоглолтонд өрсөлдөгч багийн хаалгач Мануэль Нойер, хамгаалагч Рафинья нарын эсрэг цохин оруулав.
«Карлин кап» буюу Английн «Лигийн цомын» тэмцээний нэгдүгээр сарын 23-ны тоглолтын үеэр өөрт нь хаягласан Жо Коулын алсын дамжуулалтыг Эвертон багийн хаалганд гоол болгон оруулав, Малуда.
2008 оны тавдугаар сарын 8-нд тэрээр Премьер лигийн хоёр дахь гоолоо Ньюкасл Юнайтед багийн хаалганд Фрэнк Лампардын алдаж цохисон бөмбөгийг гүйцээн оруулж Английн хөлбөмбөгийн ногоон талбайн лигийн тэмцээний анхны улиралаа хоёр гоол, нэг гоолын дамжуулалт өгсөн гэдэг үзүүлэлтээр өндөрлөсөн байна.
2007-2008 оны улирал эхлэхийн өмнөхөн Челсиг дасгалжуулахаар ирсэн Аврам Грант зүүн жигүүрийн урд бүст Кот-д'Ивуарын довтлогч Саломон Калуг тоглуулах болсоноор үндсэндээ улирлын туршид гараанд тун бага гарав.
2009 оны зургаадугаар сарын 23-нд Челсид 2013 оныг хүртэл хүчин зүтгэх дөрвөн жилийн гэрээг байгуулсан Малудагийн зүүн жигүүрийн байрлалаасаа төвийн байрлалд илүү сайн тоглодог болохыг нь дасгалжуулагч Карло Анчелотти анзааран 2009-10 оны улиралд түүнийг төвийн хагас хагас хамгаалалтыг байрлалд тоглуулах болов.
Челси 2009 оны есдүгээр сарын 12-нд Сток Сити багийг 2-1 харьцаагаар хожин ээлжит гурав оноог авсан тоглолтонд 94 дэх минутанд Малуда гоолдсон ба аравдугаар сарын 4-нд Ливерпүүл багийг 2-0 харьцаагаар хожиход мөн л цаг дуусах мөчид гоол хийв.
Малудагийн Лион баг дахь үзүүлсэн тоглолтуудаас онцлох нь 2006-07 оны Аваргуудын лигийн Испаний Эзэн хааны Реал Мадрид багтай хийсэн тоглолт байсан бол тухайн улирлынхаа лигт 10 гоол оруулж зургаа дахь ээлжит дараалсан түрүүгээ авсан багийнхаа тэргүүлэгчдийн нэг болж лигийн «Оны онцлох тоглогчоор» шалгарсан байдаг ба Челси, Ливерпүүл болон Реал Мадрид багууд түүнийг элсүүлэхийн төлөө үнийн ширүүн өрсөлдөөн явуулж эхлэв.
Жуниньо, Майкл Эссьен, Грегори Купе болон Мамаду Диарра нарын түлхүүр тоглогчдын хэмнэлд Малуда зүүн жигүүрийн довтолгооны бүсэд хүч нэмэн тоглох болсон нь энэ байлаа.
Премьер лигийн Вест Хэм Юнайтед багтай хийсэн тоглолтонд Флоран Малуда 16 хөндлөн дамжуулалт өгсөний хоёр нь гоолын дамжуулалт байж, өөрөө нэг гоол оруулсан гэдэг үзүүлэлтээр тоглолтын онцлох тоглогчоор шалгарав.
Харин Портсмут багийг 5-0 харьцаагаар болон гуравдугаар сарын 27-нд Астон Вилла багийг 7-1 харьцаагаар тус тус хожсон тоглолтонд аль аль тоглолтонд хоёр гоол оруулан багийн ээлжит 3 оноог итгэл төгс авч лигийн түрүүнд дөхсөөр.
Өөрийгөө хэр тоглогч гэдгийг «Генгам»-ийн бүрэлдэхүүнд гурван жил тоглохдоо харуулсан бөгөөд тухайн үед багийн дасгалжуулагч байсан өдгөөгийн Монака багийн дасгалжуулагч Ги Лякомб авъяас чадварыг нь хөгжүүлэхэд маш их анхаарч тэгш тоглогч болоход нь дэм үзүүлэхийн сацуу багийн анд Дидье Дрогбатай тун сайн хослон тоглож байв.
Түүний дараа 2006 оны ДАШТ-д Францын шигшээ багтаа дуудагдан анхны том тэмцээндээ оролцох боломжтой болж улмаар шигшээ тоглолтонд Италийн багт торгуулийн цохилтоор ялагдах хүртлээ зүтгэсэн багийнхныхаа хамт Малуда идэвхитэй сайн тоглолтыг үзүүлсэн билээ.
2009-10 оны улирал шувтарч байх үед Манчестер Юнайтед багтай хийсэн шийдвэрлэх тоглолтонд Челси талбай дээр нь тоглосон бөгөөд Малуда Антонио Валенсиа болон Даррен Флетчер нарыг хууран хамгаалалтыг сэтлэн арван зургаагийн талбай дотор нэвтэрч дамжуулалт хийн Жо Коул гоолдож Челси тоглолтын салхийг хагалж байв.
Гудамжны хөлбөмбөг тоглон бага насаа өнгөрөөсөн Малуда Францын хоёрдугаар лигийн «Шатору» багт сайн дурын тоглохоор болж Өмнөд Америкийн нутагт байрлах Францын засаг захиргааны нэгж «Гвиана хязгаарын» нийслэл «Кайенна» хотоос Парис руу шилжжээ.
2010-11 улирал, Челсигийн лигийн анхны гоолыг Малуда Вест Бромвич Альбион багийн хаалганд 2 бөмбөг оруулсан бөгөөд 6-0 харьцаагаар өндөрлөсөн уг тоглолт тэмцээний нээлтийн өдрийн чимэг тоглолт байв.
Малудагийн Францын шигшээ нэрийн өмнөөс гарсан анхны гараа нь 2004 оны арваннэгдүгээр сарын 17-ны Польшийн шигшээтэй хийсэн тоглолт байсан бол 2005 оны тавдугаар сарын 31-нд Унгарын шигшээ багтай хийсэн тоглолтонд шигшээ баг дахь анхны гоолоо оруулсан байх юм.
Малуда 2010 оны гуравдугаар сарын Премьер лигийн онцлох тоглогчоор анх удаагаа шалгарсаныхаа дараахан нь Челсигийн «АХХ-ны цомын» хагас шигшээд Астон Вилла багийг 3-0 харьцаагаар хожиход хоёр дахь гоолыг оруулав.
Мехикогийн «Америка» багтай хийсэн улирлын өмнөтгөл нөхөрсөг тоглолт нь түүний Челси дэх анхны тоглолт байсан ба Малуда тэнцээний гоолыг хийж, Жон Терри хожлын гоолыг оруулж 2-1 харьцаагаар хожиж байсан байна.
Малудагийн тэмцээний анхны гараа нь 2007 оны «АХХ-ны Коммунити Шиелд» тэмцээн бөгөөд Манчестер Юнайтед багтай 2007 оны наймдугаар сарын 5-нд 1-1 харьцаагаар тэнцэж, торгуулийн цохилцоор хожигдсон тоглолт.
2007 оны долоодугаар сарын 9-нд Жозе Моуриньюгийн удирдсан Лондоны Челси багт шилжин ирж 15 дугаарын өмсгөлтэйгээр Нидерланд довтлогч Арьен Роббенны байрлалд тоглохоор болов.
Гирей нь 1427 онд өөрийгөө хааанаар өргөмжлөөд 1441 онд түүнийг хаан ширээнд албан ёсоор залж тус ханлигийг байгуулсан нь өнөөгийн Украйн улсын өмнө хэсгийн тал нутаг болох Крымын хойг, мөн түүнчлэн 1556 оноос эхлэн Азов ба Кубань голын хоорондох Ногайн ордын нутаг дэвсгэрийг хамарч байлаа.
18-р зуун хүртэл Крымын ханлиг нь тухайн үедээ Польш-Литвын нутаг дэвсгэрт хамаарч байсан Украин, Молдав, Оросоос боолчлох хүмүүс олзлон Османы эзэнт гүрэнд зардаг байсан нь тэдний хамгийн чухал „экспортын бараа“ байсан юм.
1685 онд Оросын 1-р Петр хаан золиосны мөнгө төлөхийг бүрмөсөн болиулсан бөгөөд золиосны мөнгө төлж байсан нь Алтан ордны ноёрхол үргэлжилж байсан эсвэл Крымын хараат байдалтай байсан гэсэн үг биш юм.
Крымын ханлиг Орос, Украины нутагт довтолж олон тооны хүмүүсийг боол болгон Турк руу зардаг байсан ба 1769 онд хамгийн сүүлчийн удаа Орост довтолж 1785 онд Оросын хаант улсад эзлэгджээ.
Францын зууны түүхч, газарзүйч Дюваль Д’Абвиль Крым Османы эзэнт гүрний харилцааг "Холбоот улсын" гэж тодорхойлсон байдаг, өөрөө хэлбэл тэгш тусгаар улсын хоорондох холбоо, өөр өөрийн захиргааны байгууллагтай байжээ гэж.
Ар талдаа „өндөр хаалганы“ дэмжлэгтэйгээр Крымын ханлиг нь тэднийг тойрсон хөрш улсуудыг бодвол илүү тогтвортой ханлиг улс болон хөгжсөн ба Османы эзэнт гүрнээс үндсэндээ хамааралгүйгээр гадаад бодлогоо явуулж байлаа.
Нэлээд олон түүхчид Гирейн удмын хаадыг Османы эзэнт гүрэн дэх Османы удмын султаны дараа орох чухал хаадын удам хэмээн тооцон: „хэрвээ Османы удам тасарсан тохиолдолд Гирейн удмаас буюу өөрөөр хэлбэл алтан ургийнхан тэдний оронд хаан суух ёстой хэмээн тэмдэглэжээ“.
1481 оноос хойш Алтан Орд улсыг захирч байсан Шейх Ахмедыг Крымын ханлиг 1502 оны зургаадугаар сард ялсан нь Оросын вангууд Алтан Ордын дараах улсуудыг, дан ялангуяа Казань- , Астраханийн ханлигуудыг алдах нөхцлийг түргэтгэжээ.
Тэгэхдээ өгүүлэмжийн төвд он удаан үргэлжилсэн их дайны зөвхөн нэг хэсгийг сонгон авч, чухамхүү түүгээр л бүх дайны үйл явц тодорхой харагдаж байхаар зохиомжилжээ.
Олон улсын сурагчдын байгалийн шинжлэх ухааны олимпиад, товчоор ОУСБШУО, нь 16 нас хүрээгүй сурагчидын дунд жил бүр зохиогддог байгалийн шинжлэх ухааны тэмцээн юм.
Нийт оролцогчдыг нийлбэр оноогоор нь жагсаан байр эзлүүлэх ба алтан медалийг нийт оролцогчдын хамгийн өндөр оноо авсан 10%-д мөнгөн медалийг дараагийн 20%-д хүрэл медалийг дараагийн 30%-д олгодог.
Хэт ягаан туяа нь аминдэмийг үүсгэж, сэтгэл санааг өөдрөг болгогч серотонин болон бие махбодийн өдрийн дэглэмийг зохицуулагч народреналиныг үүсэхэд нөлөөлдөг.
2010 оны хөлбөмбөгийн дэлхийн аварга шалгаруулах тэмцээний Аваргын төлөөх тоглолт 2010 оны 7 дугаар сарын 12-нд Йоханнесбург хотын 84,490 хүний суудалтай Соккер Сити цэнгэлдэх хүрээлэнд болж 2010 оны хөлбөмбөгийн дэлхийн аварга шалгаруулах тэмцээний аварга баг тодорлоо.
1978 он, Аргентинтай Голландын баг учраа таарсан ДАШТ-ий аваргын төлөөх тоглолт нь Дэлхийн аварга шалгаруулах тэмцээний аварга шалгаруулах тэмцээний аваргын төлөөх тоглолтод дараалан шалгарсан ч ялж чадаагүй юм анхны баг болгосон, Голландуудыг.
2006 оны ДАШТ-ий Аваргын төлөөх тоглолтын дараахь Европын хоёр баг аваргын төлөө тунаж үлдэж буй нь Европынхны хоёр дахь дараалсан амжилт болгон тэмдэглүүж байгаа ажээ.
Испанийн шигшээ багийн бүх цагийн тоглолтын үр дүнг харвал 1920 оноос хойш Голландын багтай 9 удаа таарч дөрөвт нь ялж, дөрөвт нь ялагдаж, нэгт нь тэнцэж байсан тоглолтууд нөхөрсөг тоглолт биш, харин Европын аварга шалгаруулах тэмцээний урьдчилсан шатны тоглолтууд болон 1920 оны Зуны Олимпийн наадамд тус тус болж өнгөрчээ.
Хасагдах шатны тоглолтуудад Иберийн хойгийн хөрш зэргэлдээх Португал, дөрөвний нэг шигшээ анх удаагаа шалгарсан Парагвай, гурван удаагийн аварга Германы багийг тус тус ялсан билээ.
Тэдний өрсөлдөгч Голланд ДАШТ-д оролцохын өмнөх ДАШТ-ий сонгон шалгаруулалтын Европын бүсийн 9 дүгээр хэсгийн бүх тоглолтонд буюу 8 тоглолтонд ялалт байгуулсан амжилт үзүүлсэн билээ.
Өмнөд Африкт зургаан тоглолтыг хийж шийдвэрлэх тоглолт хүртлэхээ Голландын баг өрсөлдөгчдийнхөө хаалганд 12 гоол оруулж, 5 гоол алдсан бол, Испанийн баг 7 гоол оруулж, 2 гоол алдсан гэдэг үзүүлэлт харагдаж байна.
Аль аль багт нь тэмцээний мэргэн буучыг тэргүүлэх боломжтой буюу Дэлхийн аварга шалгаруулах тэмцээний Алтан шаахайн эзэн болох магадлалтай Уэсли Шнайдер, Давид Вилья нар энэ тоглолтонд гоолдох л чухал байлаа.
Аваргын тоглолтыг үзэхээр Нидерландын, Испанийн эзэн хааны гэр бүлийн гишүүд болон теннисчин Рафэль Надал, сагсан бөмбөгийн легионер Пау Газол, загварын эгч дүү одууд болох Парис болон Никки Хилтон, порно од Алисиа Родес, жүжигчин Морган Фрийман, Өмнөд Африкийн Ерөнхийлөгч Якоб Зума болон Ерөнхийлөгч асан Нелсон Мандела нар хүрэлцэн ирсэн байв.
Хасагдах шатны тоглолтуудад Дэлхийн аваргын тэмцээнд анх удаа оролцсон Словак, таван удаагийн аварга Бразил, хоёр удаагийн аварга Уругвайн багуудыг тус тус ялж энэ хүрсэн.
2010 оны Дэлхийн аварга шалгаруулах тэмцээний аваргын төлөөх тоглолтын бөмбөгийг 2010 оны дөрөвдүгээр сарын 20-нд ил болгосон бөгөөд Адидас Жобулани нэртэй Адидас Жабуланигийн алтан шаргал өнгөтэй хувилбар ажээ.
Хувьсгал 2-р сарын 12-нд Чин улсын сүүлчийн хаан Пүиг буулгаснаар Хаант засгаас татгалзаж Бүгд найрамдах засагт шилжээд 3-р сард Үндсэн хуулиа баталсан ба хятад, манж, монгол, хотон, төвөд таван ардын эвийг бэлгэдэн таван өнгөт далбаатай болсон ч Төвөд, Халх Монгол орон ДИУ-тай зэрэг тусгаар тогтножээ.
1937 онд Бээжин, Шанхай, Наньжинг дараалан буулгасан ба япон хүний тоо хятадуудаас харьцангуй цөөн байсны улмаас Дотор газар луу цөм нэвтэрч чадалгүй тогтосхийж, Наньжинд Ван Жинвэйгээр толгойлуулсан тоглоомын байдалтай Хятадын засгийн газар байгуулжээ.
Сунь Ятсен гадаадад гарсан байж байгаад өмнөдийн цэргийн жанждын дэмжлэгээр Гуандунд ирж 1919 онд Гоминдан буюу Үндэсний намыг дахин байгуулж Бээжин дэх Бэйянгийн засгийн газрыг эсэргүүцэх болов.
1911 оны 11 сарын 29-нд түр ерөнхийлөгч болсон Сунь Ятсен өмнөд-умардын тэмцлээс зайлсхийж Бээжинд суугаа Чингийн жанжин асан Юань Шикайд зай тавьж өгсөн бөгөөд Юань Шикай 2-р сарын 15-нд ДИУ-ын түр ерөнхийлөгч, 1913 онд ерөнхийлөгч, 1915 онд өөрийгөө «хаан» өргөмжилж олонд буруутгагдаад 1916 онд өвчнөөр өөд болжээ.
Үндсэрхэг, коммунист хүчнүүд тус тусдаа японтой байлдаж байсан цаг үеийг Чан ерөнхийлөгч «Япон - арьсны өвчин, коммунистууд - зүрхний өвчин» хэмээн оношилжээ.
Үндсэрхэг засгийн газар Наньжин хавийн дорнод газар бүрэн нөлөөтэй байсан ба баруун хойд нутагт Хамилийн бослого, Хятад-төвөдийн дайн болж, Зөвлөлт Шинжаанд халдаж байв.
Япон Дэлхийн хоёрдугаар дайнд бууж өгсөний дараа Гоминдан Чунчингаас Наньжинд буцан төвхнөсөн ба Тайвань , Манжуур зэрэг алдагдсан газар ДИУ-д эргэн иржээ.
Хуфу пирамид нь Гизагийн цогцолборын үндсэн байгууламж бөгөөд уг цогцолборт Хуфу пирамидаас гадна гашуудлын хос сүм , Хуфу фараоны эхнэрүүдэд зориулсан “дагуул” маягийн гурван жижиг пирамид, сурвалжит угсаатнуудын шарилыг хадгалах мастаба хэлбэрийн булшнууд тэдгээрийг холбосон замууд ордог.
Жижиг гурван пирамидын нэгэнд нь фараон Хуфугийн их хатан Хэтэфэрэсийн шарил, нөгөөд нь хатан бөгөөд төрсөн эгч Снеферугийн шарил, сүүлийнхэд нь фараоны эхийн шарил хадгалагдаж байдаг болохыг 1925 онд нээсэн байна.
Хафрагийн пирамидаас баруун өмнө хэдхэн зуун метрийн цаана Хафрагийн залгамжлагч Менкаур фараоны пирамид байдаг ба Хафрагийн пирамидын хагастай нь дүйцэхүйц өндөртэй байдаг.
Тэд 2-2,8 сая ширхэг чулуун шоог оруулан барьсан гэж таамаглан олон төрлийн хувилбар тооцоог хийсэн бөгөөд өдөр бүр 10 цаг ажиллах ба цагт дунджаар 180 блок байрлуулж байсан гэж тооцсон байдаг аж.
Барилгыг барихад шаардагдаж байсан чулуун блокуудыг зөөхөд 27 жил шаардагдах байсан гэж Америкийн нэг судлаач өнөөгийн чулууны уурхайнуудын үйл ажиллагаанд үндэслэн таамагласан байдаг.
Польшийн архитекторч В.Кочински 1,5 тонн чулуун шоонуудыг тээвэрлэх, байрлуулахад дор хаяж 20 хүн шаардлагатай гэж үзсэн бөгөөд үүн дээрээ тулгуурлан 300000 ажилчин байрлан ажиллаж, байнгын бус 60000 хүн нэмж ажиллуулж байж пирамидыг барьсан гэж тооцсон байна.
зууны үед амьдарч байсан Египет судлаач Вилъям Флиндерс Петри эртний Египетийн хөдөөгийн хүн ам болон боолууд Нил мөрний дагуу газар тариалан эрхэлж, хүнсээр хангаж байсан тул уг байгууламжид ажиллаж байгаагүй гэж таамаглал дэвшүүлж байв.
Харин Египет судлаач Мирослав Вернер өөрийн таамаглалдаа ажилчдыг шатлан захирах ёсны зохион байгуулалттай байсан ба тус бүр нь 20000 хүн бүхий ур чадвар, ажлын хэлбэрээрээ ялгаатай 5 бүлэгт хуваагддаг байсан гэсэн санаа дэвшүүлсэн байдаг.
Гизагийн агуу пирамид гэдэг Хеопсын пирамид нь өнөөгийн Египет улсын нийслэл Кайр хотын ойролцоох Гизад орших хаадын оршуулгын цогцолбор пирамидуудын хамгийн аварга, хамгийн эртнийх нь бөгөөд Эртний Дэлхийн 7 гайхамшгаас өнөөдөр үлдэж хоцорсон цорын ганц бүтээл юм.
Энэхүү байгууламжийг Египетийн хаадын дөрөв дэх угсааны фараон Хуфугийн шарилыг хадгалах булш гэж үздэг бөгөөд 20 жилийн турш барьж МЭӨ 2560 онд дуусгасан гэж таамагладаг.
Сүүлд гэхэд 2005 онд Ричард Фриймэнээр удирдуулсан Английн хэсэг эрдэмтэд мөн л говь нутгаар хэрэн хэсч энэхүү ер бусын хорхойг хайсан боловч нутгийн иргэдийн ам дамжсан ярианаас өөр юуг ч олж олсонгүй буцсан байна.
Дрогбаг шинэ улирал эхлэхтэй зэрэгцэн Английн шилдэг баг Челси 24 сая фунтээр худалдагдсан бөгөөд Кот д'Ивуарын хамгийн өндөр үнэ хүрсэн тоглогч болсон түүхтэй.
2005 оны Английн хөлбөмбөгийн «Лигийн цомын» шигшээ, «Коммунити Шиелд» тэмцээнүүдэд шийдвэрлэх гоолуудыг оруулж, улмаар багийн анхны Премьер лигийн түрүүг1 авахад үүргээ хангалттай биелүүлжээ.
Тэр «Алтан шаахайг» хоёр дахь удаагаа 29 гоолоор хүртэж, 2010 оны «АХХ-ны цомын» шигшээ тоглолтонд Портсмутын эсрэг хожлын цор ганц гоолыг оруулсан.
Бага ахуйдаа Францад хөлбөмбөг тоглохоор нүүн ирсэн тэрээр өсвөрийн «Левалуа» багт нэг жил тоглоод хоёрдугаар лигийн «Ле-Ман» багт дэвшин, Францын аварга болж гурван хаврыг үджээ.
21 настайдаа лигийн түвшин ахиж «Генгам» багт гэрээ байгуулсан улиралдаа 45 тоглолтонд 20 гоол оруулах үест Кот д'Ивуар улсынхаа шигшээ багт дуудагдан анхны гараагаа хийсэн байна.
2003 оны есдүгээр сард ирээдүйтэй тоглогч болохоо Дрогбаг Олимпик Марсель баг 3.3 сая Фунт стерлингээр эгнээндээ элсүүлж, тухайн улирлын туршид лигт 19 гоол оруулж шинэ багаа 2004 оны «УЕФА-гийн цомын» шигшээ тоглолтонд тунахад голлон үүргийг гүйцэтгэж байв.
Шигшээ багийнхаа ахлагч, бүх цаг үеийн мэргэн бууч бол Челси багт хамгийн олон гоол оруулсан гадаад тоглогч, бүх цагийн 6 дугаарт эрэмбэлэгдсэн гоолдогч юм.
Хэрвүүд нь Ноттингем Форест багаас хөлбөмбөгийн гараагаа эхлүүлэн, лигийн анхны тоглолтоо 1998 онд хийж байсан ба тухайн багаасаа Финландын Хака, Английн Ипсвич Таун багуудад зээллэгээр тоглож байв.
19-р зууны дунд үеэс Оросын Хаант Улс Казахууд болон бусад Дундад Азийнхныг эзэрхэн дагаар оруулж байсан ба энэ үед Дунд жүзийн Казахууд дайжин хөрш зэргэлдээх Чин гүрний баруун хязгаар Шинжаан болон Ар Монгол руу нүүдэллэжээ.
1916 онд Төв Азийн түрэгүүд Оросын хавчлага хяхлагийн эсрэг тэмцэн дайтсан ч ялагдан Оросын цэргийн дайралт, хэлмэгдүүлэлтэнд өртөж эхэлсэн тул зарим казахууд Афганистан, Хятад руу гарчээ.
Энэ өлсгөлөнгөөр 1-2 сая казах хүн нас барж Зөвлөлтийн алдаатай бодлогын улмаас эд хөрөнгө, малаа алдаж нутагтаа байх аргагүй болсон олон тооны казахууд Хятад руу дүрвэсэн байна.
Монгол улсын нутаг дэвсгэрт казахууд нь 1850—1864 онд Хятадад боссон тайпины буюу тариачдын бослогын үеэр, мөн 1862—1878 оны дунганчуудын бослогын үеээр Шиньжаны нутгаас дүрвэн цагаачилж орж ирсэн байна.
Харин казахуудын зарим хэсэг нь 19-р зууны уйгурын бослого манжийн цэрэгт дарагдсаны дараа манжийн явуулсан хядлага хэлмэгдүүлэлт, 1930-1940-өөд оны Шинжаанд лалын шашинтай уйгур, казахууд болон Хятадын хоорондох тулаан, гоминданы Хятадын хавчлага хялага зэргээс шалтгаалан Монголд нүүн иржээ.
Казахууд нь Евразийн дунд оршдог болоод ээдрээт түүхэн үйл явдлуудыг туулан ирсний (хамгийн сүүлийнх нь 19-р зуунаас Оросд захирагдсаны улмаас ихээхэн холимог бөгөөд олон янз төрх ба Европ төрхтэй байх нь элбэг бөгөөд, гэвч Монголорхог төрх нь илүү дэлгэр юм.
1928 оны сүүлээс ЗХУ дахь Монголын элчин төлөөлөгчийн газарт худалдааны төлөөлөгч, 1929-1932 онд Москвагийн Улс ардын аж ахуйн дээд сургуулийг төгсч янз бүрийн ажил эрхэлж байв.
Дамбадорж нам, засгийн төв хэвлэл “Ардын эрх”, “Үнэн” сонин, “Монгол ардын нам” сэтгүүлийн анхны эрхлэгчээр ажиллаж, Монголын хувьсгалт хэвлэлийг хөгжүүлэхэд томоохон хувь нэмэр оруулсан ардын ардчилсан шинэ Монгол улсын авьяас билэгтэй анхны сэтгүүлчдийн нэг байсан.
1921 онд Алтанбулаг хотноо очиж Ардын хувьсгалт нам ба ардын журамт цэрэгт нийлж, улмаар Намын Төв Хорооны гишүүн, нарийн бичгийн даргаар сонгогдон ажиллаж байжээ.
Хүрээний манж сургуульд сурч байгаад автономит засгийн үед Гадаад яамны дэргэд байгуулсан орос, монгол хэл бичгийн сургуульд орж, дараа нь Орост очиж суралцан цахилгаан мэдээний бичээчийн мэргэжил эзэмшжээ.
“Ардын эрх”, “Үнэн” сонин, “Монгол ардын нам” сэтгүүлийн анхны эрхлэгч, сэтгүүлч, зохиолч, Шинжлэх ухааны хүрээлэнгийн жинхэнэ гишүүн, төр нийгмийн зүтгэлтэн.
Харамсалтай нь 1949 оны 12 сарын 28-нд Чөрч Авенью өртөөнд галт тэрэг хүлээн зогсч байгаад шахцалдааны улмаас зам руу унаж, галт тэргэнд дайруулан нас нөгчжээ.
1932 онд Британийн Эзэнт Гүрний 1 милийн зайн гүйлтийн дээд амжилтыг тогтоосон Лавлок Лос-Анжелесын олимпод оролцож, эрэгтэйчүүдийн 1500 метрийн гүйлтийн төрөлд 7-р байр эзэлжээ.
1991 онд «Германы цомд» хоёр дахь удаагаа түрүүлж, 1980 болон 1990-ээд оны эхэн үеийн Германы хөлбөмбөгийн манлайлагч баг болохоо 1992 оны «Европын цомтой багуудын цомын тэмцээн» болон 1993 оны Бундеслигт гурав дахиа, «Супер цомд» хоёр дахиа түрүүлэн «Дублийг» хоёр дахь удаагаа хийн харуулсан юм.
Бременчүүд Реххагелийн удирдлаган дор «Германы цомын» аваргаар гурав дахь удаагаа шалгарсаны дараах жил нь буюу 1995 онд шилдэг дасгалжуулагчаа Бавариа Мюнхен багт алдсан юм.
Түүнээс хойш багийн хэмнэл амжилт нь буурч байгаатай холбогдон дөрвөн жилийн хугацаанд дөрвөн дасгалжуулагчийн нүүр үзсээр 1999 оны тавдугаар сард дасгалжуулагчаар ирсэн багийн хуучин тоглогч Томас Шааф дээр «Германы цомд» түрүүлгэсэн тул тогтон үлдсэн юм.
Одоогийн дасгалжуулагч Шааф нь 2004 онд багтаа Бундеслигийн дөрөв дэх түрүүг авахад онцгой үүрэг гүйцэтгэсэн Бремен багийн Реххагел дасгалжуулагчийн дараа орох шилдэг дасгалжуулагч болсон билээ.